Dezvoltarea aplicațiilor de tip Cloud

Tema 1

**Software-ul ca serviciu (SaaS)** este un model de furnizare a software-ului bazat pe Cloud, în care furnizorul de servicii Cloud dezvoltă și întreține software-ul pentru aplicații Cloud, oferă actualizări de software automate și pune software-ul la dispoziția clienților săi prin intermediul Internetului, iar plata fiind în funcție de utilizare.

Furnizorul serviciilor Cloud gestionează toate componentele hardware, middleware, software-ul pentru aplicații și securitatea. Astfel, clienții SaaS pot reduce dramatic costurile; pot implementa, scala și moderniza soluțiile de afaceri mai repede decât dacă ar întreține ei sistemele; și pot prezice costul total al proprietății cu o precizie mai mare.

Un exemplu simplu de SaaS este un serviciu de e-mail online, cum ar fi Gmail. **Gmail** este un serviciu SaaS cloud computing. Când utilizăm Gmail, nu găzduim noi propriul server de e-mail, ci Google este cel care îl găzduiește, iar noi pur și simplu îl accesăm prin browser.

Gmail este doar un exemplu de serviciu SaaS pe care îl putem utiliza. Există multe astfel de aplicații construite online pentru afaceri și pentru uz personal.

Gmail este un serviciu de e-mail gratuit dezvoltat de Google. Utilizatorii pot accesa Gmail pe web și utilizând programe terțe care sincronizează conținutul e-mail prin protocoale POP sau IMAP.

**Avantaje:**

* Nu trebuie instalat și rulat aplicații software pe computer (decât browser-ul);
* Totul este disponibil online atunci când ne conectăm la contul nostru online;
* De obicei, software-ul se poate accesa de pe orice dispozitiv, oricând (atâta timp cât există o conexiune la Internet);
* Același lucru este valabil pentru oricine altcineva care folosește software-ul: tot personalul va avea autentificări personalizate, adecvate nivelului lor de acces;
* Cost redus.

**Dezavantaje:**

* Securitatea: nu este imun la amenințări rău intenționate și la pierderea datelor;
* Performanță mai slabă;
* Integrare software dificilă.

**Caracteristici:**

* Disponibil pe internet;
* Găzduit pe un server la distanță de un furnizor terț;
* Scalabil, cu niveluri diferite pentru întreprinderile mici, mijlocii și mari;
* Oferă securitate, conformitate și întreținere ca parte a costului;

În concluzie, când dorim ca o aplicație să ruleze fără probleme, cu contribuții minime din partea utilizatorilor, putem utiliza SaaS. În caz că ceva nu a funcționează bine, depinde de furnizorul SaaS să găsească o soluție.